শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
হাওড়া পৌরসংস্থা
হাওড়া পৌরসংস্থা (পূর্বতন হাওড়া পুরসভা) হল ভারতের পশ্চিমবঙ্গ রাজ্যের হাওড়া জেলার সদর হাওড়া শহরের পৌর পরিকাঠামো ও স্বায়ত্তশাসন সংস্থা। হাওড়া পৌরসংস্থার অন্তর্ভুক্ত এলাকার আয়তন ১৪০ বর্গকিলোমিটার। এই পৌরসংস্থার বর্তমান মহানাগরিক রথীন চক্রবর্তী। ১৮৬২ সালে কলকাতার যমজ শহর হাওড়ায় একটি পুরসভা গঠিত হয়। ১৯৮০ সালে হাওড়া পুরসভা পৌরসংস্থার মর্যাদা পায়।